Λάρνακα, 23/12/2025

**Lidl Christmas Days στη Lidl Food Academy**

**Η Lidl Κύπρου στήριξε για ακόμα μία χρονιά τις συντονισμένες δράσεις του Συνδέσμου Καταστηματαρχών Στασικράτους, δημιουργώντας μια άκρως εορταστική, διήμερη εμπειρία για όλο το κοινό.**

Με γιορτινή διάθεση, ζεστή φιλοξενία και έντονο άρωμα Χριστουγέννων ολοκληρώθηκαν τα **Lidl Christmas Days**, που πραγματοποιήθηκαν στις **20 και 21 Δεκεμβρίου** στη **Lidl Food Academy**. Η εκδήλωση προσέφερε στους **χιλιάδες επισκέπτες** ένα διήμερο γεμάτο γαστρονομία, έμπνευση και το πνεύμα των ημερών.

Το πλούσιο πρόγραμμα των **Lidl Christmas Days** διαμορφώθηκε ως **μια ολοκληρωμένη γιορτινή εμπειρία**, με **θεματικές γευστικές δοκιμές** και **παρουσιάσεις** που ανέδειξαν την **ποιότητα** και την **ποικιλία** της εορταστικής γκάμας των προϊόντων **Deluxe** και **Favorina**, αλλά και με διαδραστικές στιγμές που κράτησαν το ενδιαφέρον του κοινού ζωντανό καθ’ όλη τη διάρκεια του διημέρου. Η ατμόσφαιρα συμπληρώθηκε από ειδικά διαμορφωμένους χώρους και **γιορτινές γωνιές**, που ενίσχυσαν τον χαρακτήρα της διοργάνωσης ως σημείο συνάντησης, ψυχαγωγίας και συμμετοχής, προσφέροντας στους παρευρισκόμενους μια **ευχάριστη και αυθεντικά χριστουγεννιάτικη εμπειρία**.

Παράλληλα, οι **μικροί επισκέπτες** είχαν την ευκαιρία να συμμετέχουν σε εορταστικά εργαστήρια με **gingerbread δημιουργίες**, **χριστουγεννιάτικες χειροτεχνίες**, καθώς και άλλες παιδικές γιορτινές δραστηριότητες.

Επιπλέον, με στόχο να ανταποδώσει την εμπιστοσύνη του κοινού, η **Lidl Κύπρου** προσέφερε στους επισκέπτες, κατόπιν κληρώσεων, **δωροκουπόνια συνολικής αξίας 1.600€** μέσω της εφαρμογής **Lidl Plus** για το χριστουγεννιάτικο τραπέζι τους, καθώς και **μοναδικά σπιτικά χριστουγεννιάτικα κέικ**, τα οποία επιμελήθηκε η ομάδα των Chef της Lidl Food Academy.

Στο πλαίσιο της διοργάνωσης, η **Lidl Κύπρου** επιβεβαίωσε για ακόμη μία φορά τη **δέσμευσή** της **προς την κοινωνία**, εντάσσοντας στο πρόγραμμα μια **«γωνιά αλληλεγγύης»**. Εκεί, το κοινό στήριξε με τις χριστουγεννιάτικες αγορές του το πολύτιμο έργο του **Αντικαρκινικού Συνδέσμου Κύπρου**.

Με οδηγό το φετινό μήνυμα **«Όλα τα υπέροχα αξίζουν κάθε μέρα»**, τα Lidl Christmas Days ανέδειξαν τον τρόπο με τον οποίο η **Lidl Κύπρου** μεταφράζει τη γιορτινή περίοδο σε **ποιοτικές εμπειρίες** που **αξίζουν πραγματικά** και αγκαλιάζουν όλο το κοινό, με ουσία και συνέπεια.

**Επισκεφθείτε τη Lidl Κύπρου και στα:**

[**corporate.lidl.com.cy**](https://corporate.lidl.com.cy/el/)

**team.lidl.com.cy**

[**lidlfoodacademy.com.cy**](https://www.lidlfoodacademy.com.cy/)

[**facebook.com/lidlcy**](https://www.facebook.com/lidlcy)

[**instagram.com/lidl\_cyprus**](https://www.instagram.com/lidl_cyprus/)

**youtube.com/lidlcyprus**

[**linkedin.com/company/lidl-cyprus**](https://www.linkedin.com/company/lidl-cyprus)